

|  |
| --- |
| Nestanak struje nakon poplave |
| Informacije o nestanku struje nakon poplava |
| Croatian | HrvatskiOFFICIAL |

Ponovno uključivanje struje može potrajati neko vrijeme nakon poplave. Donji savjeti će vam pomoći da znate što možete učiniti ako dođe do nestanka struje.

# **Savjeti za očuvanje ispravnosti hrane**

* Nestanci struje mogu utjecati na hranu, stoga zapamtite sljedeće:
* premjestite hranu iz hladnjaka u zamrzivač
* držite hranu što hladnijom - stavite vrećice leda ili izolacijski prekrivač preko pakiranja hrane
* ako je hrana još uvijek hladna na dodir (manje od 5 °C), sigurna je za uporabu
* ako hrana više nije hladna na dodir, može se čuvati i jesti do četiri sata, a zatim se mora baciti ili skuhati i pojesti
* pojedite vruću hranu u roku od četiri sata nakon što ste je ugrijali ili je bacite
* ako se struja ponovno uključi kada je smrznuta hrana još čvrsta, tada je hrana sigurna za ponovno zamrzavanje.

# **Savjeti za korištenje generatora struje**

* Generatori se obično koriste kada nema struje. Slijede savjeti kojih se trebate pridržavati prije uporabe:
* pobrinite se da se benzinski ili dizelski generatori koriste u dobro prozračenim vanjskim prostorima, jer inače mogu prouzročiti trovanje ugljičnim monoksidom od kojeg se možete jako razboljeti
* prijenosni generatori ili generatori za vanjsku uporabu se ne koriste u kući, jer mogu prouzročiti trovanje ugljičnim monoksidom, strujni udar ili požar
* instalirajte stalne generatore, jer su oni najprikladniji za pružanje rezervne struje
* čuvajte generator na suhom mjestu. Benzin biste trebali skladištiti vani u zaštićenom prostoru
* osušite ruke prije nego što dodirujete generator
* provjerite nisu li ožičenje ili druge električne instalacije oštećene prije nego što ga uključite
* isključite i ohladite generator prije punjenja gorivom. Benzin proliven po vrućim dijelovima motora može izazvati požar
* uključite uređaje u generator pomoću produžnog kabela odgovarajuće debljine
* ne pokušavajte napajati kućnu instalaciju uključivanjem generatora u zidnu utičnicu.

# **Gdje možete dobiti pomoć**

* Za informacije o sigurnom korištenju plina ili struje kontaktirajte Energy Safe Victoria na 9203 9700 ili posjetite: [www.esv.vic.gov.au](http://www.esv.vic.gov.au)
* Za prijavu curenja plina nazovite 132 771.

Da biste dobili ovu publikaciju u pristupačnom formatu, pošaljite elektroničku poštu na pph.communications@health.vic.gov.au